Държавен вестник, бр. 9, 2010 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  9
ален режим, се издават въз основа на писмено 
предложение от лекуващия лекар, към което се 
прилагат съответните медицински документи.
Чл. 51. Лишените от свобода на лек режим:
1. изтърпяват наказания в затворнически 
общежития от открит тип;
2. се настаняват в помещения, коридорите 
на които през нощта се заключват;
3. ползват месечен домашен отпуск до две 
денонощия по право;
4. могат да бъдат наградени с ползване на 
годишната почивка или част от нея извън за­
творническото общежитие;
5. могат да работят в обслужващата дейност 
и на външни работни обекти без охрана.
Чл. 52. Лишените от свобода на общ режим:
1. изтърпяват наказания в затвори и затвор­
нически общежития от открит и от закрит тип;
2. се настаняват в помещения, които в заве­
денията от закрит тип през нощта се заключ­
ват; в общежитията от открит тип се прилага 
разпоредбата на чл. 51, т. 2;
3. могат да работят в обслужващата дейност, 
а настанените в затворнически общежития от 
открит тип – и на външни работни обекти.
Чл. 53. Лишените от свобода на строг режим:
1. изтърпяват наказания в затвори и затвор­
нически общежития от закрит тип;
2. се настаняват в помещения, които през 
нощта се заключват;
3. могат да работят в обслужващата дейност, 
на работни обекти в района на затвора и за­
творническото общежитие и по изключение на 
обособени външни работни обекти с охрана.
Чл. 54. Лишените от свобода на специален 
режим:
1. изтърпяват наказания в затвори от закрит 
тип;
2. се настаняват в постоянно заключени 
помещения при засилен надзор и охрана;
3. не могат да участват в колективни меро­
приятия с други лишени от свобода, поставени 
на общ и на строг режим;
4. могат да работят в отделни помещения 
при наличие на подходяща работа при засилен 
надзор и охрана.
Раздел VI
Комисия по изпълнение на наказанията
Чл. 55. (1) Комисията по чл. 73 ЗИНЗС 
заседава най-малко един път на два месеца.
(2) Заседанията са редовни, ако всички 
членове на комисията са уведомени писмено 
и присъстват най-малко 2/3 от тях.
(3) Решенията се вземат с обикновено мно­
зинство от присъстващите.
(4) За заседанията се съставят протоколи, 
които се подписват от всички присъстващи 
членове.
(5) Решенията и предложенията на комисията 
се мотивират въз основа на оценка на риска 
от рецидив и сериозни вреди и профила на 
нуждите в хода на пенитенциарното третиране.
(6) Главният директор на ГДИН издава 
Правила за работата на комисията по чл. 73 
ЗИНЗС.
Г л а в а  в т о р а
ПРАВНО ПОЛОЖЕНИЕ НА ЛИШЕНИТЕ ОТ 
СВОБОДА. СРЕДСТВА ЗА ПОДДЪРЖАНЕ 
НА РЕДА И ДИСЦИПЛИНАТА В МЕСТАТА 
ЗА ЛИШАВАНЕ ОТ СВОБОДА
Раздел I
Права и задължения на лишените от свобода
Чл. 56. (1) Частта от полагащото се на 
лишените от свобода възнаграждение за поло­
жен труд, която остава, след като се направят 
съответните удръжки и се заделят полагащите 
се суми за задоволяване на лични нужди, се 
внася на личен влог в посочена от тях банка, 
която има клон по местонахождението на 
затвора или поправителния дом, или с тяхно 
писмено съгласие и за тяхна сметка се изпраща 
на близките им.
(2) За съхраняваните в касата на затвора 
или поправителния дом суми за задоволяване 
на личните нужди на лишените от свобода се 
води специална отчетност.
Чл. 57. (1) Удръжките по член 78, ал. 3 
ЗИНЗС се изчисляват по реда на чл. 446 от 
Гражданско-процесуалния кодекс върху цялото 
възнаграждение за положения труд, но не могат 
да надвишават 2/3 от онази негова част, която 
съгласно заповедта по чл. 78, ал. 2 ЗИНЗС се 
полага на лишения от свобода, след като от 
нея се приспаднат данъците.
(2) Ограничението по ал. 1 не се отнася 
за удръжките по задължения за издръжка. В 
тези случаи присъдената сума за издръжка се 
удържа изцяло.
(3) Удръжки без наложен по съответния 
ред запор могат да се правят само за надвзети 
суми вследствие счетоводно-технически грешки 
и въз основа на заповед по чл. 124 ЗИНЗС. 
При преместване от един затвор или попра­
вителен дом в друг тези удръжки продължават 
да се правят и на новото място въз основа на 
документ, издаден от затвора или поправител­
ния дом, на който се дължат сумите, или въз 
основа на препис от заповедта за имуществена 
отговорност по чл. 124 ЗИНЗС.
Чл. 58. (1) Лишените от свобода работят на 
петдневна работна седмица с нормална про­
дължителност на седмичното работно време 
до 40 часа.